**ชนิดของสื่อการเรียนรู้ E-learning**สามารถจำแนกตามลักษณะวิธีการสื่อสาร ได้ 2 ชนิด คือ **1. ชนิดสื่อสารทางเดียว (One-way Communication)** คือการสื่อสารในลักษณะที่ผู้ให้สารไม่เปิดโอกาสให้ผู้รับการสื่อสารได้เป็นฝ่ายให้สารและไม่สนใจต่อปฏิกิริยาตอบกลับของอีกฝ่ายหนึ่ง สื่อชนิดนี้ ได้แก่ สื่อชนิด e-Books ภาพนิ่ง ภาพเคลื่อนไหว ที่เน้นการให้ข้อมูล ถึงแม้จะให้ผู้เรียนมีโอกาสสร้างปฏิสัมพันธ์กับสื่อแต่ก็เป็นไปเพื่อการเลือกศึกษาเนื้อหา ไม่ได้เป็นการโต้ตอบกลับ
**2. ชนิดสื่อสารสองทาง (Two-way Communication)** คือ การสื่อสารที่มีทั้งให้และรับข่าวสารระหว่างกัน โดยที่แต่ละฝ่ายเป็นทั้งผู้ส่งสารและผู้รับสาร มีการโต้ตอบ ให้ข้อมูลย้อนกลับไปมาสื่อชนิดนี้ได้แก่บทเรียน CAI ชนิดที่มีปฏิสัมพันธ์ หรือระบบจัดการบทเรียน (LMS)
เราสามารถจำแนกตามระบบการเชื่อมโยงข้อมูล ได้ 2 ชนิด คือ
1. ชนิด Stand Alone หมายถึงสื่อ E-learning แบบปิดที่สามารถแสดงผลได้บนเครื่องคอมพิวเตอร์บุคคลเครื่องใด ๆ โดยที่ไม่ได้เชื่อมโยงกับเครื่องอื่นๆ และเครื่องอื่นๆ ไม่สามารถเรียกดูข้อมูลเนื้อหาได้
2. ชนิด Online หมายถึง สื่อ E-learning แบบเปิด ที่สามารถแสดงผลได้โดยเครื่องคอมพิวเตอร์ อื่น ๆ ที่มีระบบใกล้เคียงกันโดยมีการเชื่อมโยงเป็นเครือข่ายร่วมกัน ซึ่งอาจเป็นระบบเครือข่ายภายใน (LAN) หรือระบบอินเตอร์เน็ต ก็ได้

**เอกสารอ้างอิง :**

กิตติพันธ์ อุดมเศรษฐ์. เอกสารประกอบการบรรยาย "การจัดการเรียนรู้แบบ e-Learning" 9-10 ตุลาคม 2546, โรงเรียนปรินส์รอยแยลส์วิทยาลัย เชียงใหม่. [ออนไลน์]. แหล่งที่มา: http://www.geocities.com/kttpud/comment.html.

เรื่องโดย ธนายุทธ อังกิตานนท์ สถาบันนวัตกรรมการเรียนรู้ ม.มหิดล